CELEX: 62012CN0413
Language: fi
Date: 2012-09-11 00:00:00
Title: Asia C-413/12: Ennakkoratkaisupyyntö, jonka Audiencia Provincial de Salamanca (Espanja) on esittänyt 11.9.2012 — Asociación de Consumidores Independientes de Castilla y León

8.12.2012   
            
            
               FI
            
            
               Euroopan unionin virallinen lehti
            
            
               C 379/13
            
         Ennakkoratkaisupyyntö, jonka Audiencia Provincial de Salamanca (Espanja) on esittänyt 11.9.2012 — Asociación de Consumidores Independientes de Castilla y León
   (Asia C-413/12)
   2012/C 379/22
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Audiencia Provincial de Salamanca
   
      Pääasian asianosainen
   
   
      Valittaja: Asociación de Consumidores Independientes de Castilla y León
   
      Ennakkoratkaisukysymykset
   
   
               1)
            
            
               Antaako kuluttajasopimusten kohtuuttomista ehdoista annetussa neuvoston direktiivissä 93/13/ETY (1) kuluttajalle taattu suoja Audiencia Provincialille kansallisena valitusasteena mahdollisuuden siitä huolimatta, ettei se voi perustaa toimivaltaansa kansallisiin säännöksiin, ratkaista valituksen, joka on tehty alioikeuden ratkaisusta, jossa vastaajan kotipaikan tuomioistuimelle annettiin toimivalta ratkaista sellaisen kuluttajansuojayhdistyksen, jonka toimialue on suhteellisen pieni, joka ei ole minkään muun yhdistyksen tai liiton jäsenyhdistys, jonka varat ovat rajalliset ja jonka jäsenmäärä on pieni, nostama kieltokanne?
            
         
               2)
            
            
               Onko perustamissopimuksen 4, 12, 114 ja 169 artiklaa ja Euroopan unionin perusoikeuskirjan 38 artiklaa yhdessä direktiivin 93/13 ja kuluttajien intresseille taattavaa korkeatasoista suojaa, direktiivien tehokasta vaikutusta ja vastaavuus- ja tehokkuusperiaatteita koskevan unionin tuomioistuimen oikeuskäytännön kanssa tulkittava siten, että alueellisesti toimivaltaiseksi tuomioistuimeksi ratkaisemaan kohtuuttomia sopimusehtoja koskevan kieltokanteen, jonka on nostanut kuluttajien kollektiivisten ja erillisten intressien turvaamiseksi kuluttajansuojayhdistys, jonka toimialue on suhteellisen pieni, joka ei ole minkään muun yhdistyksen tai liiton jäsenyhdistys, jonka varat ovat rajalliset ja jonka jäsenmäärä on pieni, on katsottava kyseisen yhdistyksen kotipaikan tuomioistuin eikä vastaajan kotipaikan tuomioistuin?
            
         
      (1)  EYVL L 95, 5.4.1993, s. 29.